२०६२/६३ सालको जनआन्दोलन हाँक्ने सात प्रमुख नेतामध्ये एक थिए, भरतविमल यादव। त्यसबेला नेपाल सद्भावना पार्टी (आनन्दीदेवी) का कार्यवाहक अध्यक्ष रहेका उनी जनआन्दोलनको सफलतापछि पार्टीभित्र षडयन्त्रको शिकार भए। “नव–नागरिकहरूको राजनीतिक षडयन्त्रबाट को कसरी शिकार हुन्छ भनेर देखाउन म नै एक उदाहरण हुँ”, जनकपुरस्थित निवासमा यादवले भने। २०४७ सालमा जिल्ला वन अधिकृतबाट राजीनामा दिएर राजनीतिमा होमिएका उनी अहिले निष्त्रि्कय छन्। उनले आफूमाथि झेल गर्नेको नाम खुलाएनन्, तर उनलाई हटाएर राजेन्द्र महतो पार्टी नेतृत्वमा आएका थिए।
